OpenLLM-France/wikimedia huggingface dataset:
# Fils et Filles de Républicains Espagnols et Enfants de l'Exode

Fils et Filles de Républicains Espagnols et Enfants de l'Exode (FFREEE) és una entitat fundada el 1999 sota la iniciativa de Maria-Amparo Sanchez-Monroy, que té la seu a Argelers (Rosselló). Està formada per fills d'antics exiliats espanyols de la guerra civil espanyola que volen recollir, al marge de la història oficial, els testimonis dels supervivents, defensar l'esperit republicà, donar suport a totes les víctimes del desplaçament i organitzar conferències i exposicions. També serveix d'espai de recerca de parents perduts durant el conflicte.
El seu secretari actual és Serge Barba. Edita un butlletí i cada any organitza una concentració d'homenatge a la retirada dels soldats i exiliats republicans. El 2009 va rebre la Creu de Sant Jordi de la Generalitat de Catalunya.

## Referències

* ↑ «Fils et Filles de Républicains Espagnols et Enfants de l'Exode». Gran Enciclopèdia Catalana. Barcelona: Grup Enciclopèdia Catalana.
* ↑ «La FFREEE rebrà enguany la Creu de Sant Jordi». VilaWeb, 08-04-2009 [Consulta: 14 febrer 2017].

## Vegeu també

* Memòria històrica

## Enllaços externs

* (francès) Web de FFREEE
# Casa Albinyana (Vilallonga del Camp)

Casa Albinyana és una obra del municipi de Vilallonga del Camp (Tarragonès) inclosa en l'Inventari del Patrimoni Arquitectònic de Catalunya.

## Descripció

Es tracta d'una casa d'estructura quadrangular amb planta baixa i dos pisos. Els murs són fets amb maçoneria i arrebossats, mentre que les obertures són estructurades amb pedra. En aquest sentit, a la planta baixa destaca la porta d'entrada, feta amb arc de mig punt adovellat; al seu costat s'obre una finestra. El primer pis té finestra i balcó i les golfes galeria d'arcs rebaixats, sostinguts per pilastres de cimaci motllurat. Damunt de la galeria s'observa la teulada, recoberta de teula àrab.
La façana del carrer del Trull presenta poques obertures, totes elles d'estructura quadrangular.
La casa, en conjunt, no ha sofert gaires modificacions i el seu estat no és gaire bo.

## Referències

* 1 2 3 «Casa Albinyana». Inventari del Patrimoni Arquitectònic. Direcció General del Patrimoni Cultural de la Generalitat de Catalunya. [Consulta: 18 febrer 2016].

## Enllaços externs

* «Casa Albinyana». Mapa de recursos culturals. Diputació de Tarragona.
# South Greeley

South Greeley és una concentració de població designada pel cens dels Estats Units a l'estat de Wyoming. Segons el cens del 2000 tenia 4.201 habitants.

## Demografia

Segons el cens del 2000, South Greeley tenia 4.201 habitants, 1.553 habitatges, i 1.091 famílies. La densitat de població era de 959,8 habitants/km².
Dels 1.553 habitatges en un 42% hi vivien nens de menys de 18 anys, en un 48,6% hi vivien parelles casades, en un 14,8% dones solteres, i en un 29,7% no eren unitats familiars. En el 22,5% dels habitatges hi vivien persones soles el 4,7% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,71 i el nombre mitjà de persones que vivien en cada família era de 3,15.
Per edats la població es repartia de la següent manera: un 32,1% tenia menys de 18 anys, un 10,9% entre 18 i 24, un 33,8% entre 25 i 44, un 17,8% de 45 a 60 i un 5,3% 65 anys o més.
L'edat mediana era de 29 anys. Per cada 100 dones de 18 o més anys hi havia 101,2 homes.
La renda mediana per habitatge era de 31.729 $ i la renda mediana per família de 34.015 $. Els homes tenien una renda mediana de 28.468 $ mentre que les dones 19.696 $. La renda per capita de la població era de 13.925 $. Entorn del 14% de les famílies i el 16,6% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- South Greeley». American Fact Finder. Oficina del Cens dels Estats Units, 12-01-2010. Arxivat de l'original el 2020-02-15. [Consulta: 14 agost 2010].
* ↑ «Geographic Comparison Table- South Greeley». American Fact Finder. Oficina del Cens dels Estats Units, 12-01-2010.
# Smiódovo

Smiódovo (en rus: Смёдово) és un poble de l'óblast de Leningrad, a Rússia, que el 2017 tenia 26 habitants.
# Club Deportivo Toledo

El Club Deportivo Toledo és un club de futbol de la ciutat de Toledo, Castella-La Manxa.

## Història

El club va ser fundat l'any 1939. Va militar set temporades consecutives a Segona Divisió entre el 1993-94 i el 1999-00. Els seus més grans èxits foren arribar a disputar la promoció d'ascens a Primera la temporada 1993/1994 contra el Reial Valladolid (amb els resultats 1-0 a Toledo i 4-0 a Valladolid, per un global de 4-1), i eliminar el Reial Madrid de la Copa del Rei el 13 de desembre del 2000 amb un resultat de 2-1.
Per les seves files han passat futbolistes destacats com ara Abel Resino, Roberto Simón Marina, Luis García, Rufete o Javier Casquero.
El club amb el qual té més rivalitat és el Talavera Club de Fútbol.

## Dades del club

* Temporades a Primera divisió: 0
* Temporades a Segona divisió: 7
* Temporades a Segona divisió B: 7
* Temporades a Tercera divisió: 34
* Millor posició històrica: 4t a Segona (1993/1994)

## Estadi

L'estadi del CD Toledo rep el nom de Salto del Caballo. Té unes dimensions de 105 x 75 metres i una capacitat de 6.000 espectadors. Va ser inaugurat el 23 de novembre de 1973. Luis Aragonés fou l'autor del primer gol en aquest estadi. La seva actual capacitat fou assolida en una ampliació soferta la temporada 1993-1994.

## Enllaços externs

* Web oficial
* Web no oficial
# Pictilabrus

Pictilabrus és un gènere de peixos de la família dels làbrids i de l'ordre dels perciformes.

## Taxonomia

* Pictilabrus brauni (Hutchins i Morrison, 1996)
* Pictilabrus laticlavius (Richardson, 1840)
* Pictilabrus viridis (Russell, 1988)

## Referències

* ↑ Hutchins, J.B. i S.M. Morrison, 1996. Pictilabrus brauni, a new species of labrid fish from South-western Australia. Rev. Fr. Aquariol. 23(1-2):39-42.
* 1 2 Russell, B.C., 1988. Revision of the labrid fish genus Pseudolabrus and allied genera. Rec. Aust. Mus. (Suppl. 9):1-72.
* ↑ ITIS (anglès)
* ↑ FishBase (anglès)

## Bibliografia

* Gill T. N. 1891. On the genera Labrichthys and Pseudolabrus. Proceedings of the United States National Museum v. 14 (no. 861). 395-404.
* Helfman, G. S.; Collette, B. B.; Facey, D. E. The Diversity of Fishes (en anglès). Blackwell Science, 1997. ISBN 9780865422568.
* Moyle, P.; Cech, J. Fishes: An Introduction to Ichthyology (en anglès). 4a edició. Prentice Hall, 2000. ISBN 9780130112828.
* Nelson, J. S. Fishes of the World (en anglès). 3a edició. Wiley, 1994. ISBN 978-0-471-54713-6.
* Wheeler, A. The World Encyclopedia of Fishes (en anglès). 2a edició. Macdonald, 1985. ISBN 978-0356107158.
# Cheilinus trilobatus

Cheilinus trilobatus és una espècie de peix de la família dels làbrids i de l'ordre dels perciformes.

## Morfologia

Els mascles poden assolir els 45 cm de longitud total.

## Distribució geogràfica

Es troba des de l'Àfrica oriental fins a les Tuamotu, les Illes Ryukyu i Nova Caledònia.

## Referències

* 1 2 FishBase (anglès)

## Bibliografia

* Helfman, G. S.; Collette, B. B.; Facey, D. E. The Diversity of Fishes (en anglès). Blackwell Science, 1997. ISBN 9780865422568.
* Moyle, P.; Cech, J. Fishes: An Introduction to Ichthyology (en anglès). 4a edició. Prentice Hall, 2000. ISBN 9780130112828.
* Nelson, J. S. Fishes of the World (en anglès). 3a edició. Wiley, 1994. ISBN 978-0-471-54713-6.
* Wheeler, A. The World Encyclopedia of Fishes (en anglès). 2a edició. Macdonald, 1985. ISBN 978-0356107158.
# Giuseppe Bruscolotti

Giuseppe Bruscolotti (Sassano, 1 de juny de 1951) és un exfutbolista italià dels anys setanta i vuitanta que jugava com a defensa. Era conegut pels aficionats com a "Pal e fierr" ("pal de ferro") a causa de la seva fortalesa física.

## Trajectòria

El seu primer club va ser el Sorrento, amb el qual va debutar el 1970, a la Serie C. Després d'aconseguir l'ascens a la Serie B i disputar una altra temporada amb l'equip sorrentí, va ser adquirit pel Napoli. El seu debut en la Sèrie A se va produir el 24 de setembre de 1972 (Napoli-Ternana 1-0).
Va jugar en l'equip azzurro fins al 1988, disputant 16 temporades per un total de 511 partits (rècord de presències absolutes en el club partenopeu només per sota de Marek Hamšík) i guanyant un Scudetto, dues Copes d'Itàlia i una Anglo-Italian League Cup.

## Palmarès
### Club

Sorrento
* Serie C (1): 1970–71
Napoli
* Serie A (1): 1986–87
* Coppa Italia (2): 1975–76, 1986–87
* Copa de la Lliga anglo-italiana de futbol (1): 1976

### Rècords

* Segon jugador amb més partits jugats amb el Napoli (després de Marek Hamšík): 511
* Segon jugador amb més partits en lliga amb el Napoli (Serie A) (després de Marek Hamšík): 387

## Notes i referències

* 1 2 3 «Giuseppe Bruscolotti» (en italià). quicampania.it. [Consulta: 7 abril 2016].

## Enllaços externs

* Giuseppe Bruscolotti a Transkermarkt.
# Filsdorf

Filsdorf (en luxemburguès: Fëlschdref ; en alemany: Filsdorf) és una vila de la comuna de Dalheim situada al districte de Grevenmacher del cantó de Remich. Està a uns 12,3 km de distància de la ciutat de Luxemburg.

## Referències

* ↑ «Filsdorf». [Consulta: 20 octubre 2015].
# Casa Albergès

La casa Albergès és una obra del municipi de Sant Llorenç Savall (Vallès Occidental) protegida com a bé cultural d'interès local.

## Descripció

Es tracta d'una casa formada per diferents parts: el cos principal té dues plantes amb teulada a quatre aigües; d'ell surt, de la banda esquerra del frontis, un cos amb teulada a dues aigües formant en el pis superior una galeria amb arcades fetes amb obra vista, amb arcs apuntats. Sota teulada, una petita finestra indica la situació de les golfes. A la dreta del frontis s'aixeca una torre de planta quadrangular amb finestres amb arc de mig punt al pis superior, la teulada és de quatre aigües. Sortint de la torre i seguint la façana lateral esquerra i posterior, segueix l'edifici una balconada treballada en pedra. La part posterior de l'edifici mira al riu Ripoll, que discorre als peus de l'edifici.

## Referències

* ↑ «Casa Albergès». Inventari del Patrimoni Arquitectònic. Direcció General del Patrimoni Cultural de la Generalitat de Catalunya. [Consulta: 27 gener 2016].
# South Glamorgan

South Glamorgan (gal·lès De Morgannwg) és un dels comtats en què es dividí Gal·les des del 1974, mercè la Local Act del 1972, amb la part meridional de Glamorgan i la parròquia de Saint Mellons de Monmouth (Gal·les). Tenia 416 km² i 445.000 habitants en 2007. La capital era Cardiff.
Segons el cens del 1992, hi havia 24.541 parlants de gal·lès (6,5%). Segons el cens del 2000, n'hi havia 18.080 (6,7%) a Cardiff i 7.755 (7,7%) a Vale of Glamorgan. El comtat de South Glamorgan fou abolit l'1 d'abril del 1996, quan es creà una nova divisió administrativa per a Gal·les. La seva àrea es distribuí en les noves zones de Bro Morgannwg i Cardiff. South Glamorgan continua en existència per a determinades funcions administratives romanents.

## Referències

* ↑ «Table 10: Mid-2006 to Mid-2007 Population Estimates, Components of population change for local authorities in the United Kingdom». Office for National Statistics. Arxivat de l'original el 2018-12-26. [Consulta: 11 setembre 2010].
# Creuament (algorisme genètic)

Parlant d'algorismes genètics, el creuament és un operador genètic utilitzat per variar la programació d'un cromosoma o cromosomes d'una generació a la següent. És anàleg a la reproducció biològica, en la que els algorismes genètics es basen.

## Tècniques de creuament

Existeixen moltes tècniques de creuament per a organismes que utilitzen diferents estructures per emmagatzemar les dades.

### Creuament en un punt

Se selecciona un punt en el vector del pare de l'organisme. Totes les dades més enllà d'aquest punt en el vector de l'organisme s'intercanvia entre els dos organismes pares. Els organismes resultants són els fills:

### Creuament en dos punts

El creuament en dos punts requereix seleccionar dos punts en els vectors dels organismes pare. Totes les dades entre els dos punts s'intercanvien entre els organismes pares, creant dos organismes fills:

### Tallar i empalmar

Un altre variant de creuament, l'enfocament "tallar i empalmar", ocasiona un canvi de la llargada dels vectors dels fills. la raó per a aquesta diferència és que se selecciona un punt de tall diferent per a cada vector del pare:

### Creuament uniforme i uniforme mitjà

En tots dos d'aquests esquemes els dos pares es combinen per produir els descendents.
A l'esquema de creuament uniforme (UX per l'anglès Uniform Crossover) els bits del vector es comparen individualment entre ambdós pares. Els bits s'intercanvien amb una probabilitat fixada, usualment 0.5.
A l'esquema de creuament uniforme mig (HUX de l'anglès Half Uniform Crossover), exactament la meitat dels bits que són diferents s'intercanvien. Per això és necessari calcular la distància de Hamming (nombre de bits diferents). Aquest nombre es divideix entre dos. El nombre resultant és la quantitat de bits diferents que ha de ser intercanviada entre els pares.

### Creuament de cromosomes ordenats

Depenent de com representa la solució el cromosoma, un canvi directe pot no ser possible.
Un cas és quan el cromosoma és una llista ordenada, com la llista ordenada de les ciutats viatjades per al problema del viatjant. Un punt de creuament se selecciona en els pares. Ja que el cromosoma és una llista ordenada, un canvi directe introduiria duplicats i treu candidats necessaris de la llista. En canvi, el cromosoma fins al punt de creuament es reté per a cada pare. La informació després del punt de creuament s'ordena com està ordenada en l'altre pare. Per exemple, si els nostres dos pares són ABCDEFGHI i IGAHFDBEC i el nostre punt de creuament està després del quart caràcter, llavors els nens que resulten serien ABCDIGHFE i IGAHBCDEF.

## Tendències del Creuament

Per a operadors de creuament que intercanvien seccions contigües dels cromosomes (p. ex. k-point) l'ordenació de les variables es pot tornar important. Això és especialment veritat quan les bones solucions contenen blocs de construcció que podrien ser interrompudes per un operador de creuament no respectuós.

## Vegeu també

* Algorisme genètic
* Operador genètic (algorisme genètic)
* Mutació (algorisme genètic)
# Cuevas del Becerro

Cuevas del Becerro és un municipi d'Andalusia, a la província de Màlaga, en la comarca de Guadalteba. Per carretera està situat a 97 km de Màlaga i a 576 km de Madrid. El 2008 tenia 1.847 habitants.

## Enllaços externs

* Per què Cuevas del Becerro s'anomena així Arxivat 2009-05-03 a Wayback Machine. (castellà)
# Cromodinàmica quàntica

La cromodinàmica quàntica (CDQ o QCD, de l'anglès quantum chromodynamics) és una teoria quàntica de camps basada en el grup de gauge SU(3) que descriu la força nuclear forta o interacció forta entre quarks i gluons (conjuntament anomenats partons) que formen els protons, neutrons i altres partícules similars (els hadrons). La QCD és una de les quatre forces fonamentals de la natura, i un dels ingredients claus del model estàndard de la física de partícules. El nom «cromodinàmica» prové de la paraula grega chromós ('color') perquè la càrrega dels quarks es coneix com a «color» (encara que no té cap relació amb la percepció visual del color).
La teoria va ser proposada al començament dels anys 1970 per David Politzer i per Frank Wilczek i David Gross com a teoria quàntica de camps del tipus anomenat «teoria gauge no abeliana», per a descriure la interacció de quarks i gluons. Gross, Wilczek i Politzer van rebre el Premi Nobel de Física l'any 2004 pels seus treballs en cromodinàmica quàntica.
La cromodinàmica quàntica presenta dues característiques principals:
* Llibertat asimptòtica, indicant el fet que en reaccions a molt alta energia els quarks i els gluons interaccionen molt feblement.
* Confinament de color, indicant que la força entre quarks no disminueix a mesura que augmenta la distància entre si. Per això, caldria una energia infinita per a separar dos quarks i estan sempre units formant hadrons, com el protó o el neutró. Tot i que no s'ha demostrat analíticament, es creu que el confinament és una propietat certa de la QCD, ja que explica la impossibilitat d'observar quarks lliures.
Més tècnicament, el caràcter de la interacció forta està determinat per una simetria especial entre les càrregues de color dels quarks. Aquesta simetria és el grup de gauge basat en el grup unitari especial SU(3) i els quarks es transformen sota aquest grup com a triplets SU(3) de camps fermiònics de Dirac. Encara que les expansions pertorbatives són importants per al desenvolupament de la QCD, aquesta també prediu molts efectes no pertorbatius, com el confinament, els condensats fermiònics i els instantons.

## Vegeu també

* Llibertat asimptòtica.
* Confinament de color.
# Cotinga de pit daurat

La cotinga pitdaurada (Pipreola aureopectus) és una espècie d'ocell de la família dels cotíngids (Cotingidae). Habita boscos de Colòmbia i nord de Veneçuela.

## Referències

* ↑ «Cotinga de pit daurat». Cercaterm. TERMCAT, Centre de Terminologia. Rev. 15/02/2023(català)
# Soiuz T-6

Soiuz T-6 va ser un vol espacial tripulat de la Unió Soviètica en 1982 a l'estació espacial Saliut 7 en òrbita terrestre. Amb dos russos a bord, la tripulació comptava també amb un francès, Jean-Loup Chrétien.

## Tripulació

| Posició | Tripulació | Tripulació |
| Comandant | Vladímir Djanibékov Tercer vol espacial Unió Soviètica | Vladímir Djanibékov Tercer vol espacial Unió Soviètica |
| Enginyer de vol | Aleksandr Ivantxénkov Segon vol espacial Unió Soviètica | Aleksandr Ivantxénkov Segon vol espacial Unió Soviètica |
| Cosmonauta d'investigació | Jean-Loup Chrétien Primer vol espacial France | Jean-Loup Chrétien Primer vol espacial France |

### Tripulació de reserva

| Posició | Tripulació | Tripulació |
| Comandant | Leonid Kizim Unió Soviètica | Leonid Kizim Unió Soviètica |
| Enginyer de vol | Vladímir Soloviov Unió Soviètica | Vladímir Soloviov Unió Soviètica |
| Cosmonauta d'investigació | Patrick Baudry France | Patrick Baudry France |

## Paràmetres de la missió

* Massa: 6850 kg
* Perigeu: 189 km
* Apogeu: 233 km
* Inclinació: 51,7°
* Període: 88,7 minuts

## Referències

* 1 2 «Mir Hardware Heritage». National Aeronautics and Space Administration. Arxivat de l'original el 26 de setembre 2019. [Consulta: 8 octubre 2011].
# Soiuz T-15

Soiuz T-15 (rus: Союз T-15, Unió T-15) va ser una missió espacial a les estacions Mir i Saliut 7 i va ser part del programa Soiuz. Va marcar el vol final de la nau Soiuz-T, la tercera generació de naus espacials Soiuz, que van estar en servei durant set anys del 1979 al 1986. Aquesta missió va marcar el primer cop que una nau espacial va visitar i acoblar amb dos estacions en la mateixa missió.

## Crew

| Posició | Tripulació | Tripulació |
| Comandant | Leonid Kizim Tercer vol espacial | Leonid Kizim Tercer vol espacial |
| Enginyer de vol | Vladímir Soloviov Segon vol espacial | Vladímir Soloviov Segon vol espacial |

### Tripulació de reserva

| Posició | Tripulació | Tripulació |
| Comandant | Aleksandr Viktorenko | Aleksandr Viktorenko |
| Enginyer de vol | Aleksandr Pàvlovitx Aleksàndrov | Aleksandr Pàvlovitx Aleksàndrov |

## Paràmetres de la missió

* Massa: 6850 kg
* Perigeu: 331 km
* Apogeu: 366 km
* Inclinació: 51,6°
* Període: 91,5 minuts

## Vegeu també

* Soiuz T-13, una missió d'acoblament manual a la Saliut 7 avariada, que va utilitzar tècniques semblants practicades per la tripulació de la Soiuz T-15 en la seva aproximació a la Mir.
# Cyprinella spiloptera

Cyprinella spiloptera és una espècie de peix cipriniforme de la família dels ciprínids.

## Morfologia

Els mascles poden assolir els 12 cm de longitud total.

## Distribució geogràfica

Es troba a Nord-amèrica: Canadà i Estats Units.

## Referències

* 1 2 FishBase (anglès)

## Bibliografia

* Cope, E. D. 1867. Synopsis of the Cyprinidae of Pennsilvània. Trans. Am. Philos. Soc. v. 13 (pt 3): 351-410, Pls. 10-13.
* Eschmeyer, W. N. Catalog of Fishes (en anglès). Acadèmia de les Ciències de Califòrnia, 1998. ISBN 978-0-940228-47-4.
* Helfman, G. S.; Collette, B. B.; Facey, D. E. The Diversity of Fishes (en anglès). Blackwell Science, 1997. ISBN 9780865422568.
* Moyle, P.; Cech, J. Fishes: An Introduction to Ichthyology (en anglès). 4a edició. Prentice Hall, 2000. ISBN 9780130112828.
* Nelson, J. S. Fishes of the World (en anglès). 3a edició. Wiley, 1994. ISBN 978-0-471-54713-6.
* Page, L.M. i B.M. Burr, 1991. A field guide to freshwater fishes of North America north of Mexico. Houghton Mifflin Company, Boston, Estats Units.
* Robins, C.R., R.M. Bailey, C.E. Bond, J.R. Brooker, E.A. Lachner, R.N. Lea i W.B. Scott, 1991. Common and scientific names of fishes from the United States and Canada. Am. Fish. Soc. Spec. Pub. (20):183 p.
* Wheeler, A. The World Encyclopedia of Fishes (en anglès). 2a edició. Macdonald, 1985. ISBN 978-0356107158.
# Cyprinella venusta

Cyprinella venusta és una espècie de peix cipriniforme de la família dels ciprínids.

## Morfologia

Els mascles poden assolir els 19 cm de longitud total.

## Distribució geogràfica

Es troba a Nord-amèrica.

## Referències

* 1 2 FishBase (anglès)

## Bibliografia

* Eschmeyer, W. N. Catalog of Fishes (en anglès). Acadèmia de les Ciències de Califòrnia, 1998. ISBN 978-0-940228-47-4.
* Girard, C. F. 1856. Researches upon the cyprinoid fishes inhabiting the fresh waters of the United States, west of the Mississippi Valley, from specimens in the museum of the Smithsonian Institution. Proc. Acad. Nat. Sci. Phila. v. 8: 165-213.
* Helfman, G. S.; Collette, B. B.; Facey, D. E. The Diversity of Fishes (en anglès). Blackwell Science, 1997. ISBN 9780865422568.
* Moyle, P.; Cech, J. Fishes: An Introduction to Ichthyology (en anglès). 4a edició. Prentice Hall, 2000. ISBN 9780130112828.
* Nelson, J. S. Fishes of the World (en anglès). 3a edició. Wiley, 1994. ISBN 978-0-471-54713-6.
* Page, L.M. i B.M. Burr, 1991. A field guide to freshwater fishes of North America north of Mexico. Houghton Mifflin Company, Boston, Estats Units.
* Robins, C.R., R.M. Bailey, C.E. Bond, J.R. Brooker, E.A. Lachner, R.N. Lea i W.B. Scott, 1991. Common and scientific names of fishes from the United States and Canada. Am. Fish. Soc. Spec. Pub. (20):183 p.
* Wheeler, A. The World Encyclopedia of Fishes (en anglès). 2a edició. Macdonald, 1985. ISBN 978-0356107158.